ವೇಷಮರೆಸಿಕೊಂಡಾಗ, ಕಳ್ಳತನದಿಂದ ಹಿಂಬಾಲಿಸುವಾಗ, ವೀಕ್ಷಣೆಗಿಳಿದಾಗ, ನಕ್ಷೆಗಳನ್ನು ಅರ್ಥಮಾಡಿಕೊಳ್ಳುವಾಗ ಹಾಗೂ ಅನಿವಾರ್ಯ ಸಂದರ್ಭದಲ್ಲಿ ತಮ್ಮ ಗುರಿಗಾರಿಕೆಯನ್ನು ಸಾಬೀತುಪಡಿಸುವಾಗ ಹೆಚ್ಚಿನ ಕಾರ್ಯದಕ್ಷತೆಯನ್ನು ಕಲಿಸುವುದು ಈ ಸೇನಾ ಸ್ನೈಪರ್ ತರಬೇತಿಯ ಮೂಲ ಉದ್ದೇಶ. ಈ ತರಬೇತಿಯ ಸಂದರ್ಭದಲ್ಲಿ ಅಭ್ಯರ್ಥಿ ಹಲವಾರು ವಾರಗಳ ವರೆಗೆ ಸಾವಿರಾರು ಸುತ್ತು ಗುಂಡು ಹಾರಿಸುತ್ತಲೇ ಇರಬೇಕಾಗುತ್ತದೆ. 
ಸ್ನೈಪರ್ ಗಳು ತಾವು ಹಿಡಿದ ಬಂದೂಕು ಜಾರಿ ಹೋಗದಂತೆ ಬಂದೂಕಿನ ಕುದುರೆ (ಟ್ರಿಗ್ಗರ್) ಎಳೆಯುವ ತರಬೇತಿ ಪಡೆಯುತ್ತಾರೆ. ಈ ಸಂದರ್ಭದಲ್ಲಿ ಕರಾರುವಕ್ಕಾದ ಭಂಗಿ ಎಂದರೆ ಮರಳಿನ ಚೀಲವನ್ನು ಬಂದೂಕಿನ ಹಿಡಿಗೆ ಆಧಾರವಾಗಿಟ್ಟುಕೊಂಡು, ಬಂದೂಕಿನ ಹಿಡಿಯನ್ನು ಕೆನ್ನೆಗೆ ಒತ್ತಿಕೊಂಡು ಅಂಗಾತ ಮಲಗುವುದು. ಯುದ್ಧರಂಗದಲ್ಲಿ ಕೆಲವೊಮ್ಮೆ ಬಂದೂಕಿಗೆ ಆಧಾರವಾಗಿ ಅಡ್ಡಣಿಗೆಯನ್ನೂ(bipod) ಬಳಸಲಾಗುತ್ತದೆ. ಕೆಲವು ಬಾರಿ ಮರಳು ಚೀಲದ ಸ್ಥಳಾಂತರವನ್ನು ತಪ್ಪಿಸಲು ಜೋಲು ಬಟ್ಟೆಯನ್ನು ದುರ್ಬಲ ಕೈಗೆ ಸುತ್ತಲಾಗುತ್ತದೆ. ಕೆಲವು ಯುದ್ಧ ಸಿದ್ಧಾಂತಗಳ ಪ್ರಕಾರ, ಗುಂಡು ಚಲಾಯಿಸುವ ಮುನ್ನ ಸ್ನೈಪರ್ ದೀರ್ಘವಾಗಿ ಉಸಿರಾಡಬೇಕು ಹಾಗೂ ತನ್ನ ಶ್ವಾಸಕೋಶಗಳನ್ನು ಖಾಲಿಯಾಗಿಟ್ಟಿರಬೇಕು ಎಂದು ಸಲಹೆ ನೀಡುತ್ತವೆ. ಇನ್ನೂ ಕೆಲವು ಸಿದ್ಧಾಂತಗಳು ಒಂದು ಹೆಜ್ಜೆ ಮುಂದೆ ಹೋಗಿ, ಬಂದೂಕಿನ ಕೋವಿ ಅಲುಗಾಟವನ್ನು ಕಡಿಮೆ ಮಾಡಲು ಸ್ನೈಪರ್ ಗಳು ತಮ್ಮ ಹೃದಯ ಬಡಿತಗಳ ನಡುವಿನ ವಿರಾಮ ಸಮಯದಲ್ಲಿ ಗುಂಡು ಚಲಾಯಿಸಬೇಕು ಎಂದು ಭೋದಿಸುತ್ತವೆ.

ತರಬೇತಿ
ಪೆಸಿಫಿಕ್‌ ರಣರಂಗ
ಶಬ್ದವ್ಯುತ್ಪತ್ತಿ
ಗುಂಡೇಟು ನಿಯೋಜನೆ